Турски султан Мехмед II Освајач продире у Србију до Смедерева 1454. године. Смедерево је издржало опсаду. Ђурађ Бранковић тражи помоћ од Хуњадија који прелази Дунав и наноси пораз војсковоши Фериз-бегу код Крушевца (2. октобар). Хуњади је допринео и поразу Турака приликом опсаде Београда командујући шајкашком флотилом. Неуспех пред Београдом је за неколико деценија зауставио продоре Турака у Мађарску. Краљ Матија Корвин успешно је одолевао турским упадима у Босну, а 1476. године је заузео турско утврђење Шабац. Основао је шабачку, јајачку и сребрничку бановину ради заштите јужних граница Мађарске од турских упада. Октобра 1479. године око 30.000 Турака упада у Трансилванији. У равници недалеко од Орештја поражени су од стране трансилванског војводе Иштвана Баторија и тамишког грофа Пал Кинижија (то је у ствари Србин кнез Павле Бранковић). Турци су поражени и три године касније приликом напада на Смедерево. Пораз су им нанели Пал Кинижи и деспот Вук Гргуревић (битка код Бечеја).